Време за гласуване
Председател
Следващата точка е време за гласуване.
(За резултатите и други подробности относно гласуването: вж. протокола)
Jean-Pierre Audy
(FR) Г-н председател, искам да се намеся съгласно членове 146 и 148 от нашия Правилник за дейността относно многоезичието и пренебрегването му в Европейския парламент.
Възползвам се от факта, че резолюцията относно работната програма на Европейската комисия и измененията с номера от 19 до 28 към 12,40 ч. не са преведени на френски език, за да Ви обърна внимание на недопустимото пренебрегване на многоезичието в Европейския парламент.
(Ръкопляскания)
Председател
Благодаря Ви. Ще го имаме предвид в бъдеще и ще обръщаме внимание на подобни въпроси. Това е много важно.
